nibzard/narodne-novine-full-text-markdown huggingface dataset:
## Odluka Ustavnog suda Hrvatske broj U/I-111/1988 od 27. prosinca 1989.

### NN 4/1990 (6.2.1990.), Odluka Ustavnog suda Hrvatske broj U/I-111/1988 od 27. prosinca 1989.

# USTAVNI SUD HRVATSKE

Ustavni sud Hrvatske, na sjednici 27. prosinca 1989. godine, donio je

## ODLUKU

1. Ukida se član 12. stav 1. Pravilnika o poslovodnim knjigama poreznih
obveznika ("Narodne novine", broj 54/85).

2. Ova odluka objavit će se u "Narodnim novinama".

Obrazloženje:

Osporenom odredbom člana 12. stava 1. Pravilnika, citiranog u izreci,
propisano je da se poslovnim knjigama smatraju knjiga prihoda i rashoda,
knjiga prometa, knjiga nabavke i utroška alkoholnih i bezalkoholnih pića,
mineralne i soda vode, knjiga nabavke i utroška prehrambenih i drugih proizvoda
te pruženih ugostiteljskih usluga, knjiga nabavke proizvoda za obračun
poreza na promet, te pomoćne evidencije o nabavki i utrošku materijala,
podaci o inventaru, gotovim proizvodima i slično. Navedenu odredbu Sud
je ocjenjivao u postupku pokrenutom rješenjem Suda broj U/I-111/1988 od
16. studenoga 1989. godine, donesenim povodom inicijative M. i Z. Maksimiljanovića
iz Zagreba, te je utvrdio da je suprotna Zakonu o porezima građana ("Narodne
novine", br. 47/85, 12/86 i 52/87). Prema članu 74. Zakona o porezima
građana obveznici poreza od privredne djelatnosti prema stvarnom osobnom
dohotku dužni su voditi knjigu prihoda i rashoda. Pored knjige prihoda
i rashoda samostalni ugostitelji kao i drugi obveznici koji imaju dozvolu
za stavljanje u promet alkoholnih i bezalkoholnih pića dužni su voditi
i knjigu nabavke i utroška alkoholnih i bezalkoholnih pića, mineralne vode
i soda vode, prehrambenih i drugih proizvoda te pruženih ugostiteljskih
usluga. Republički sekretar za financije propisuje kada nastaje odnosno
prestaje obaveza vođenja poslovnih knjiga te način njihova vođenja i zaključivanja.
Slijedom citirane odredbe Zakona o porezima građana Republički sekretar
za financije nije ovlašten navedenim Pravilnikom, odredbom člana 12. stava
1. propisati obavezu vođenja poslovnih knjiga mimo onih propisanih Zakonom.
Naime, Zakon o porezima građana je u odredbama člana 74. propisao vrste
poslovnih knjiga koje je dužan voditi obveznik poreza od privredne djelatnosti
prema stvarnom osobnom dohotku. On istovremeno ni u jednoj odredbi Zakona
nije dao ovlaštenje Republičkom sekretaru za financije da propiše obavezu
vođenja i drugih poslovnih knjiga, kako je to učinjeno osporenom odredbom.
Na osnovi izloženog Sud je donio odluku kao u izreci.

Broj: U/I-111/ 1988

Zagreb, 27. prosinca 1989.

USTAVNI SUD HRVATSKE

Predsjednik

**Milivoj Županić, v. r.**

Odluka, NN 4/1990-40
## Odluka Ustavnog suda Hrvatske broj U/I-331/1988 od 27. prosinca 1989.

### NN 4/1990 (6.2.1990.), Odluka Ustavnog suda Hrvatske broj U/I-331/1988 od 27. prosinca 1989.

# USTAVNI SUD HRVATSKE

Ustavni sud Hrvatske, na sjednici 27. prosinca 1989. godine, donio je
ovu

## ODLUKU

1. Ukida se član 35. stav 1. Pravilnika o zadovoljavanju stambenih potreba
radnika Građevinske radne organizacije "Aldo Rismondo" iz Rovinja,
od 20. veljače 1987. godine, u dijelu kojim je određeno da se stan može
dati na korištenje samo radnicima koji imaju stalno prebivalište na području
općine Rovinj.

2. Ova odluka objavit će se u "Narodnim novinama" i u Građevinskoj
radnoj organizaciji "Aldo Rismondo" na način na koji se objavljuju
samoupravni opći akti.

Obrazloženje:

Članom 35. stavom 1. Pravilnika određeno je da se stan može dati na
korištenje radnicima koji nemaju stana ili imaju stan koji ne odgovara
potrebama porodičnog domačinstva, a imaju stalno prebivalište na području
općine Rovinj. Upravni sud Hrvatske je rješenjem od 16. studenoga 1989.
godine, na inicijativu Blažina Janka, pokrenut postupak za ocjenu ustavnosti
i zakonitosti odredbe člana 35. stava 1. Pravilnika prema kojoj se stan
može dati na korištenje samo radniku koji ima stalno prebivalište na području
općine Rovinj. Nakon provedenog postupka Sud je utvrdio da osporena odredba
nije u skladu s odredbom člana 229. stava 2. Ustava SR Hrvatske, kojom
se jamči ravnopravnost svih pred zakonom. Suprotno toj ustavnoj odredbi,
u izreci navedenom odredbom člana 35. stava 1. Pravilnika dovode se u neravnopravan
položaj radnici koji nemaju prebivalište na području općine Rovinj u odnosu
na radnike koji imaju, prebivalište na području te općine. To je razlog
zbog kojeg je odlučeno kao u izreci.

Broj: U/I-331/1988

Zagreb, 27. prosinca 1989.

USTAVNI SUD HRVATSKE

Predsjednik

**Milivoj Županić, v. r.**

Odluka, NN 4/1990-41
## Odluka Ustavnog suda Hrvatske broj U/I-22/1988 od 27. prosinca 1989.

### NN 4/1990 (6.2.1990.), Odluka Ustavnog suda Hrvatske broj U/I-22/1988 od 27. prosinca 1989.

# USTAVNI SUD HRVATSKE

Ustavni sud Hrvatske, na sjednici održanoj 27. prosinca 1989. godine,
donio je

## ODLUKU

1. Ukida se Samoupravni sporazum o kriterijima prvenstva pri zapošljavanju
("Službeni vjesnik" općine Slavonski Brod, br. 7/86).

2. Ova će se Odluka objaviti u "Narodnim novinama" i u "Službenom
vjesniku" općine Slavonski Brod.

Obrazloženje:

Samoupravnim sporazumom, navedenim u izreci, kojeg su zaključile organizacije
udruženog rada i radne zajednice s područja općine Slavonski Brod, Skupština
općine, Samnupravna interesna zajednica za zapošljavanje te Općinsko vijeće
Saveza sindikata Slavonski Brod, utvrđeni su kriteriji za ostvarivanje
prvenstva pri zapošljavanju i postupak izbora radnika. Postupak za ocjenu
ovog SAS-a pokrenut je prijedlogom Radne zajednice Zajedničke stručne službe
USIZ-a za zapošljavanje Slavonski Brod. Predloženo je da se SAS ukine,
jer je suprotan Zakonu o posredovanju pri zapošljavanju i materijalno-pravnoj
zaštiti nezaposlenih osoba ("Narodne novine", br. 50/88). Ocjenjujuči
osporeni SAS, Sud je utvrdio da je zaključen temeljem odredbe člana 21.
stava 1. Zakona o zapošljavanju ("Narodne novine", br. 53/74,12/75,14/78,
33/82, 31 /86 i 55/86). Prema toj odredbi radnici u organizacijama udruženog
rada i radnim zajednicama samoupravnim sporazumom utvrđuju kriterije i
postupak za ostvarivanje prvenstva pri zapošljavanju tom odredbom određenih
kategorija nezaposlenih radnika. Prema odredbi stava 2. istog člana utvrđena
je obavezna primjena SAS-om utvrđenih kriterija za sve potpisnike sporazuma.
Taj zakon, medutim, prestao je važiti stupanjem na snagu Zakona o posredovanju
pri zapošljavanju i materijalno-pravnoj zaštiti nezaposlenih osoba, na
koji se poziva i predlagač. Ovim zakonom ukinuto je ovlaštenje za utvrđivanje
odnosnih kriterija i postupaka samoupravnim općim aktom. Odredbama člana
22. Zakona prioritet pri zapošljavanju utvrđen je, pod određenim uvjetima,
samo za radnicu s djetetom, ako joj je radni odnos prestao prije nego je
dijete navršilo godinu dana života. Dakle, utvrđivanje kriterija za ostvarivanje
prvenstva pri zapošljavanju, kao što su utvrđeni osporenim SAS-om, suprotno
je odredbama toga zakona.

Stoga je, u skladu s odredbom člana 419. Ustava SR Hrvatske. valjalo
odlučiti kao u izreci.

Broj: U/I-22/1989

Zagreb, 27. prosinca 1989.

USTAVNI SUD HRVATSKE

Predsjednik

**Milivoj Županić, v. r.**

Odluka, NN 4/1990-44
## Odluka o usklađivanju vrijednosti boda Tarife o nagradama i naknadi troškova za rad odvjetnika s indeksom porasta prosječnog mjesečnog isplaćenog čistog osobnog dohotka po radniku u privredi SRH

### NN 4/1990 (6.2.1990.), Odluka o usklađivanju vrijednosti boda Tarife o nagradama i naknadi troškova za rad odvjetnika s indeksom porasta prosječnog mjesečnog isplaćenog čistog osobnog dohotka po radniku u privredi SRH

# ODVJETNIČKA KOMORA HRVATSKE

Na temelju člana 13. stava 2. Zakona, o odvjetništvu i službi pravne
pomoći ("Narodne novine", br. 53/72) Odvjetnička komora Hrvatske
donijela je je 15. prosinca 1989. uz suglasnost Izvršnog vijeća Sabora
od 28. siječnja 1990.

## ODLUKU

### o usklađivanju vrijednosti bođa Tarife o nagradama i naknadi troškova za rad odvjetnika s indeksom porasta prosječnog mjesečnog isplaćenog čistog osobnog dohotka po radniku u privredi SRH

Član 1.

U Tbr. 50. Tarife o nagradama i naknadi troškova za rad odvjetnika -
GLAVA XVII. mijenja se dosadašnji stav 2. tako da glasi: "Vrijednost
boda iznosi 22,70 dinara".

Član 2.

Ova odluka stupa na snagu osmoga dana nakon objave u "Narodnim
novinama".

Broj: 964/89

Zagreb, 26. siječnja 1990.

Predsjednik Odvjetničke komore Hrvatske

**Mario Kos, v. r.**

Odluka, NN 4/1990-45
## Odluka o visini stope doprinosa za mirovinsko i invalidsko osiguranje za 1990. godinu

### NN 4/1990 (6.2.1990.), Odluka o visini stope doprinosa za mirovinsko i invalidsko osiguranje za 1990. godinu

# SAMOUPRAVNE INTERESNE ZAJEDNICE

Na temelju člana 211. Statuta Samoupravne interesne zajednice mirovinskog
i invalidskog osiguranja samostalnih zanatlija, ugostitelja i prijevoznika
Hrvatske ("Narodne novine", br. 43/83), Skupština Samoupravne
interesne zajednice mirovinskog i invalidskog osiguranja samostalnih zanatlija,
ugostitelja i prijevoznika Hrvatske, na sjednici održanoj 21. prosinca
1989. godine donijela je

## ODLUKU

### o visini stope doprinosa za mirovinsko i invalidsko osiguranje za 1990. godinu

Član 1.

Utvrđuje se stopa doprinosa za mirovinsko i invalidsko osiguranje u
1990. godini osiguranika - obveznika plaćanja doprinosa u visini od 22%
na pripadajuću osnovicu osiguranja.

Član 2.

Ova odluka stupa na snagu danom objave u "Narodnim novinama",
a primjenjuje se od 1. siječnja 1990. godine.

Broj. 01-OP-5728/89

Zagreb, 21. prosinca 1989.

Predsjedavajući Skupštine Samoupravne interesne zajednice mirovinskog
i invalidskog osiguranja samostalnih zanatlija, ugostitelja i prijevoznika
Hrvatske

**Mato Travarević, v. r.**

Odluka, NN 4/1990-46
## Odluka o privremenim osnovicama osiguranja koja služe za određivanje prava iz mirovinskog i invalidskog osiguranja i uplatu doprinosa za to osiguranje

### NN 4/1990 (6.2.1990.), Odluka o privremenim osnovicama osiguranja koja služe za određivanje prava iz mirovinskog i invalidskog osiguranja i uplatu doprinosa za to osiguranje

# SAMOUPRAVNE INTERESNE ZAJEDNICE

Na temelju člana 211. Statuta Samoupravne interesne zajednice mirovinskog
i invalidskog osiguranja samostalnih zanatlija, ugostitelja i prijevoznika
Hrvatske ("Narodne novine", br. 43/83) Izvršni odbor Samoupravne
interesne zajednice mirovinskog i invalidskog osiguranja samostalnih zanatlija,
ugostitelja i prijevoznika Hrvatske, na sjednici održanoj 18. siječnja
1990. godine donio je

## ODLUKU

### o privremenim osnovicama osiguranja koja služe za određivanje prava iz mirovinskog i invalidskog osiguranja i uplatu doprinosa za to osiguranje

Član 1.

Osiguranicima-samostalnim zanatlijama, ugostiteljima i prijevoznicima
Hrvatske, utvrđuje se osnovica za određivanje prava iz mirovinskog i invalidskog
osiguranja kao i za obračun i uplatu doprinosa prema visini osnovice poreza
iz osobnog doho tka.

Član 2.

Osiguranicima kojima je osnovica poreza ili osobnog dohotka utvrđena
u iznosu od 24.000,00 dinara, odnosno nižim osnovicama poreza iz osobnog
dohotka od 24.000,00 dinara godišnje, razvrstavaju se u osnovicu osiguranja
u iznosu od 2.000,00 dinara mjesečno. Osiguranici s poreskom osnovicom
iz osobnog dohotka u iznosu od 96.000,00 dinara i višim osnovicama od 96.000,00
dinara godišnje, razvrstavaju se u osnovicu osiguranja od 8.000,00 dinara
mjesečno.

Član 3.

Ova odluka stupa na snagu danom objave u "Narodnim novinama",
a primjenjuje se od 1. siječnja 1990. godine.

Broj: 01-OP-98/90

Zagreb, 18. siječnja 1990.

Predsjednik Izvršnog odbora Skupštine Samoupravne interesne
zajednice mirovinskog i invalidskog osiguranja samostalnih zanatlija, ugostitelja
i prijevoznika Hrvatske

**Mato Travarević, v. r.**

Odluka, NN 4/1990-47
## Odluka o privremenim osnovicama osiguranja koje služe za određivanje prava iz zdravstvenog osiguranja i za obračun i uplatu doprinosa za to osiguranje

### NN 4/1990 (6.2.1990.), Odluka o privremenim osnovicama osiguranja koje služe za određivanje prava iz zdravstvenog osiguranja i za obračun i uplatu doprinosa za to osiguranje

# SAMOUPRAVNE INTERESNE ZAJEDNICE

Na temelju člana 67. Statuta Samoupravne interesne zajednice zdravstva
i zdravstvenog osiguranja samostalnih zanatlija, ugostitelja i prijevoznika
Hrvatske ("Narodne novine", br. 6/81 i 13/82) Izvršni odbor Skupštine
Samoupravne interesne zajednice zdravstva i zdravstvenog osiguranja samostalnih
zanatlija, ugostitelja i prijevoznika Hrvatske, na sjednici održanoj 18.
siječnja 1990. godine. donio je

## ODLUKU

### o privremenim osnovicama osiguranja koje služe za određivanje prava iz zdravstvenog osiguranja i za obračun i uplatu doprinosa za to osiguranje

Član 1.

Osiguranicima - samostalnim zanatlijama, ugostiteljima i prijevoznicima
Hrvatske, utvrđuje se osnovica za određivanje prava iz zdravstvenog osiguranja
kao i za obračun i uplatu doprinosa, prema visini osnovice poreza iz osobnog
dohotka.

Član 2.

Osiguranicima kojima je osnovica poreza iz osobnog dohotka utvrđena
u iznosu od 24.000,00 dinara, odnosno nižim osnovicama poreza iz osobnog
dohotka od 24.000,00 dinara godišnje, razvrstavaju se u osnovicu osiguranja
u iznosu od 2.000,00 dinara mjesečno. Osiguranici s poreskom osnovicom
iz osobnog dohotka u iznosu od 96.000.00 dinara i višim osnovicama od 96.000,00
dinara godišnje, razvrstavaju se u osnovicu osiguranja od 8.000,00 dinara
mjesečno.

Član 3.

Ova odluka stupa na snagu danom objave u "Narodnim novinama",
a primjenjuje se od 1. siječnja 1990. godine.

Broj: 01 -OP-98/90

Zagreb, 18. siječnja 1990.

Predsjednik Izvršnog odbora Skupštine Samoupravne interesne
zajednice mirovinskog i invalidskog osiguranja samostalnih zanatlija, ugostitelja
i prijevoznika Hrvatske

**Franjo Vugrin, v. r.**

Odluka, NN 4/1990-48
## Odluka o visini privremene stope doprinosa za zdravstveno osiguranje u 1990. godini

### NN 4/1990 (6.2.1990.), Odluka o visini privremene stope doprinosa za zdravstveno osiguranje u 1990. godini

# SAMOUPRAVNE INTERESNE ZAJEDNICE

Na temelju člana 116. stava 4. i 5. Statuta Samoupravne interesne zajednice
zdravstva i zdravstvenog osiguranja samostalnih zanatlija, ugostitelja
i prijevoznika Hrvatske ("Narodne novine", br. 6/81 i 13/82)
Skupština Samoupravne interesne zajednice zdravstva i zdravstvenog osiguranja
samostalnih zanatlija, ugostitelja i prijevoznika Hrvatske na sjednici
Vijeća korisnika održanoj 20. prosinca 1989. godine. donijela je

## ODLUKU

### o visini privremene stope doprinosa za zdravstveno osiguranje u 1990. godini

Član 1.

Utvrđuje se stopa doprinosa za zdravstveno osiguranje u 1990. godini
korisnika - obveznika plaćanja doprinosa u iznosu od 13% na pripadajuću
osnovicu osiguranja.

Član 2.

Ova odluka stupa na snagu danom objave u "Narodnim novinama",
a primjenjuje se od 1. siječnja 1990. godine.

Broj: 01 -OP-5898/89

Zagreb, 20. prosinca 1989.

Predsjednik Vijeća korisnika Skupštine Samoupravne interesne
zajednice mirovinskog i invalidskog osiguranja samostalnih zanatlija, ugostitelja
i prijevoznika Hrvatske

**Nikica Tudor, v. r.**

Odluka, NN 4/1990-49
## Odluka o valorizaciji iznosa učešća korisnika u pokriću dijela troškova za lijekove

### NN 4/1990 (6.2.1990.), Odluka o valorizaciji iznosa učešća korisnika u pokriću dijela troškova za lijekove

# SAMOUPRAVNE INTERESNE ZAJEDNICE

Na temelju člana 115. Zakona o zdravstvenoj zaštiti i zdravstvenom osiguranju
("Narodne novine". br. 8/89 prečišćeni tekst), člana 48. Statuta
Saveza samoupravnih interesnih zajednica zdravstva i zdravstvenog osiguranja
Hrvatske ("Narodne novine", br. 2/81, 5/84 i 21/86) te člana
4. Odluke o visini učešća korisnika u pokriću dijela troškova za lijekove
("Narodne novine", br. 27/89 i 52/89), Predsjedništvo Skupštine
Saveza samoupravnih interesnih zajednica zdravstva i zdravstvenog osiguranja
Hrvatske, na sjednici održanoj 25. siječnja 1990. godine, donosi

## ODLUKU

### o valorizaciji iznosa učešća korisnika u pokriću dijela troškova za lijekove

Član 1.

U članu 2. Odluke o visini učešća korisnika u pokriću dijela troškova
za lijekove ("Narodne novine", br. 27/89) učešće korisnika u
pokriću dijela troškova za lijekove, povećava se i iznosi 1 dinar po svakom
receptu.

Član 2.

Danom stupanja na snagu ove odluke prestaje važiti Odluka o valorizaciji
iznosa učešća korisnika u pokriću dijela troškova za lijekove ("Narodne
novine", br. 56/89).

Član 3.

Ova odluka stupa na snagu osmoga dana nakon objave u "Narodnim
novinama".

Klasa: 502-10/89-02/07

Urbroj : 338-10-89-6

Zagreb, 25. siječnja 1990.

Predsjednik Predsjedništva

**Veljko Tomašević, v. r.**

Odluka, NN 4/1990-50
## Odluka o usklađivanju mirovina od 1. siječnja 1990.

### NN 4/1990 (6.2.1990.), Odluka o usklađivanju mirovina od 1. siječnja 1990.

# SAMOUPRAVNE INTERESNE ZAJEDNICE

Na temelju člana 121. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89 i 57/89), čtana
1. stava 2. Društvenog dogovora o obaveznom usklađivanju mirovina u toku
godine s kretanjem nominalnih osobnih dohodaka ("Narodne novine",
br. 10/89), te člana 179. točke 8. Statuta Samoupravne interesne zajednice
mirovinskog i invalidskog osiguranja radnika Hrvatske ("Narodne novine".
br. 31/83. 47/83. 53/85, 23/86; 52/86. 32/89, 48/89 i 57/89), Predsjedništvo
Skupštine Samoupravne interesne zajednice mirovinskog i invalidskog osiguranja
radnika Hrvatske, na sjednici održanoj 23. siječnja 1990, donosi

## ODLUKU

### o usklađivanju mirovina od 1. siječnja 1990

1. Mirovine svih korisnika mirovina, kojima kalendarska godina 1990,
za koju se obavlja usklađivanje nije posljednja godina rada, povećavaju
se od 1. siječnja 1990. za 225%.

2. Korisnicima razmjernog dijela mirovine, ostvarene primjenom međunarodnih
ugovora o socijalnom osiguranju, pripada razmjerni dio mirovine povećan
prema odredbama ove odluke.

3. Privremene mirovine određene prema propisima Zakona o privremenoj
mirovini jugoslavenskih državljana koji su stekli pravo kod inozemnog nosioca
Socijalnog osiguranja, usklađuju se prema točki 1. ove odluke. Tako povećana
mirovina ne može biti veća od graničnog iznosa najnižega mirovinskog primanja
utvrđenog za godinu 1990.

4. Mirovine boraca narodnooslobodilačkog rata prije 9. rujna 1943. i
španjolskih boraca, koje su prije 1. siječnja 1990. određene ili usklađene
primjenom najniže mirovinske osnovice prema članu 53. stav 4. odnosno članu
58. stav 2. Zakona o osnovnim pravima iz mirovinskog i invalidskog osiguranja
("Službeni list SFRJ", br. 23/82, 77/82, 75/85, 8/87, 65/87 i
87/89) usklađuju se od 1. siječnja 1990. prema odredbama točke 1. ove odluke.

5. Kao osnovica za povećanje mirovina prema toč.1. do 4. ove odluke
uzima se mirovina koja je korisniku pripadala na dan 1. siječnja 1990,
odnosno na dan stjecanja prava, ako je to pravo stečeno nakon navedenog
dana.

6. Usklađivanje mirovina prema ovoj odluci obavit će područne službe
Samoupravne interesne zajednice mirovinskog i invalidskog osiguranja radnika
Hrvatske, po službenoj dužnosti, bez donošenja rješenja.

7. Najviša starosna i invalidska mirovina od 1. siječnja 1990. iznosi
9.131,50 dinara mjesečno.

8. Ova odluka stupa na snagu osmoga dana nakon objave u "Narodnim
novinama", a primjenjuje se od 1. siječnja 1990.

Klasa: 140-13/90-01/161

Urbroj : 341-99-02/1-90-1

Zagreb, 23. siječnja 1990.

Predsjednik Predsjedništva Skupštine Samoupravne interesne zajednice
mirovinskog i invalidskog osiguranja radnika Hrvatske

**Dušan Janjić, v. r.**

Odluka, NN 4/1990-51
## Odluka o graničnom iznosu najnižega mirovinskog primanja od 1. siječnja 1990.

### NN 4/1990 (6.2.1990.), Odluka o graničnom iznosu najnižega mirovinskog primanja od 1. siječnja 1990.

# SAMOUPRAVNE INTERESNE ZAJEDNICE

Na temelju člana 92. stava 3. i 4. i člana 232. Zakona o mirovinskom
i invalidskom osiguranju ("Narodne novine", br. 26/83, 5/86,
42/87, 34/89 i 57/89), te člana 179. točke 8. Statuta Samoupravne interesne
zajednice mirovinskog i invalidskog osiguranja radnika Hrvatske ("Narodne
novine", br. 31/83, 47/83, 53/85, 23/86, 52/86, 32/89, 48/89 i 57/89),
Predsjedništvo Skupštine Samoupravne interesne zajednice mirovinskog i
invalidskog osiguranja radnika Hrvatske, na sjednici održanoj 23. siječnja
1990. donosi

## ODLUKU

### o graničnom iznosu najnižega mirovinskog primanja od 1. siječnja 1990.

1. Kao granični iznos najnižega mirovinskog primanja, radi određivanja
zaštitnog dodatka uz mirovinu, određuje se od 1. siječnja 1990. iznos od
1.475.80 dinara.

2. Kao granični iznos najnižega mirovinskog primanja, radi određivanja
zaštitnog dodatka uz mirovinu, ostvarenu prema Zakonu o posebnim uvjetima
za stjecanje mirovine radnika zaposlenih u rudnicima ugljena ("Narodne
novine", br. 41/68 i 20/70) i Zakona o posebnim uvjetima za stjecanje
mirovina radnika zaposlenih u rudnicima ugljena na teritoriju Socijalističke
Republike Hrvatske ("Narodne novine", br. 40/73), određuje se
od 1. siječnja 1990. iznos od 1.940,60 dinara.

3. Prema graničnom iznosu najnižega mirovinskog primanja iz toč. 1.
i 2. ove odluke, područne službe Samoupravne interesne zajednice mirovinskog
i invalidskog osiguranja radnika Hrvatske, po službenoj dužnosti, bez donošenja
rješenja, odredit će novi iznos zaštitnog dodatka svim korisnicima mirovine
koji imaju pravo na taj dodatak.

4. Ova odluka stupa na snagu osmoga dana nakon objave u "Narodnim
novinama", a primjenjuje se od 1. siječnja 1990.

Klasa: 140-13/90-01/161

Urbroj : 341-99-02/ 1-90-1

Zagreb, 23. siječnja 1990.

Predsjednik Predsjedništva Skupštine Samoupravne interesne zajednice
mirovinskog i invalidskog osiguranja radnika Hrvatske

**Dušan Janjić, v. r.**

Odluka, NN 4/1990-52
## Odluka o visini minimalne mirovine od 1. siječnja 1990.

### NN 4/1990 (6.2.1990.), Odluka o visini minimalne mirovine od 1. siječnja 1990.

# SAMOUPRAVNE INTERESNE ZAJEDNICE

Na temelju člana 91. stava 2. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89 i 57/89), člana
1. stava 2. Društvenog dogovora o obaveznom usklađivanju mirovina u toku
godine s kretanjem nominalnih osobnih dohodaka ("Narodne novine".
br. 10/89) i člana 179. točke 8. Statuta Samoupravne interesne zajednice
mirovinskog i invalidskog osiguranja radnika Hrvatske ("Narodne novine",
br. 31/83, 47/83, 53/85, 23/86. 52/86, 32/89, 48/89 i 57/89) Predsjedništvo
Skupštine Samoupravne interesne zajednice mirovinskog i invalidskog osiguranja
radnika Hrvatske, na sjednici održanoj 23. siječnja 1990. donosi

## ODLUKU

### o visini minimalne mirovine od 1. siječnja 1990.

1. Minimalna mirovina od 1. siječnja 1990. iznosi 2.282.80 dinara mjesečno.

2. Ova odluka stupa na snagu osmoga dana nakon objave u "Narodnim
novinama", a primjenjuje se od 1. siječnja 1990.

Klasa: 140-13/90-01/161

Urbroj : 341-99-02/1-90-1

Zagreb, 23. siječnja 1990.

Predsjednik Predsjedništva Skupštine Samoupravne interesne zajednice
mirovinskog i invalidskog osiguranja radnika Hrvatske

**Dušan Janjić, v. r.**

Odluka, NN 4/1990-53
## Odluka o povećanju naknada osobnoga dohotka u vezi s pravom na prekvalifikaciju ili dokvalifikaciju i naknada osobnoga dohotka u vezi s pravom na zaposlenje od 1. siječnja 1990.

### NN 4/1990 (6.2.1990.), Odluka o povećanju naknada osobnoga dohotka u vezi s pravom na prekvalifikaciju ili dokvalifikaciju i naknada osobnoga dohotka u vezi s pravom na zaposlenje od 1. siječnja 1990.

# SAMOUPRAVNE INTERESNE ZAJEDNICE

Na temelju člana 123. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89 i 57/89), člana
96. stava 1. i člana 179. točke 8. Statuta Samoupravne interesne zajednice
mirovinskog i invalidskog osiguranja radnika Hrvatske ("Narodne novine",
br. 31 /83, 47/83, 53/85, 23/86, 52/86, 32/89, 48/89 i 57/89), Predsjedništvo
Skupštine Samoupravne interesne zajednice mirovinskog i invalidskog osiguranja
radnika Hrvatske, na sjednici održanoj 23. siječnja 1990. donosi

## ODLUKU

### o povećanju naknada osobnoga dohotka u vezi s pravom na prekvalifikaciju ili dokvalifikaciju i naknada osobnoga dohotka u vezi s pravom na zaposlenje od 1. siječnja 1990.

1. Naknade osobnoga dohotka u vezi s pravom na prekvalifikaciju ili
dokvalifikaciju i naknade osobnoga dohotka u vezi s pravom na zaposlenje
(član 52. stav 1. toč. 1. i 2. Zakona o mirovinskom i invalidskom osiguranju)
koje osigurava i isplaćuje zajednica, ako osnovica za određivanje naknade
nije utvrđena na temelju osobnih dohodaka iz godine 1990. povećavaju se
od 1. siječnja 1990. za 225%.

2. Naknade osobnoga dohotka u vezi s pravom na prekvalifikaciju ili
dokvalifikaciju i naknade osobnoga dohodka u vezi s pravom na zaposlenje,
ne mogu se isplaćivati u manjem iznosu od 1.611,30 dinara mjesečno.

3. Kao osnovica za povećanje prema točki 1. ove odluke, služi iznos
naknada koji je invalidu rada pripadao na dan 1. siječnja 1990., odnosno
na dan priznanja prava na naknadu, ako je to pravo priznato nakon 1. siječnja
1990.

4. Povećanje naknada iz točke 1. ove odluke obavit će područne službe
Samoupravne interesne zajednice mirovinskog i invalidskog osiguranja radnika
Hrvatske, po službenoj dužnosti, bez donošenja rješenja.

5. Ova odluka stupa na snagu osmoga dana nakon objave u "Narodnim
novinama", a primjenjuje se od 1. siječnja 1990.

Klasa: 140-13/90-01/161

Urbroj: 341-99-02/1-90-1

Zagreb, 23. siječnja 1990.

Predsjednik Predsjedništva Skupštine Samoupravne interesne zajednice
mirovinskog i invalidskog osiguranja radnika Hrvatske

**Dušan Janjić, v. r.**

Odluka, NN 4/1990-54
## Odluka o usklađivanju novčanih naknada za tjelesno oštećenje i osnovici za određivanje tih naknada od 1. siječnja 1990.

### NN 4/1990 (6.2.1990.), Odluka o usklađivanju novčanih naknada za tjelesno oštećenje i osnovici za određivanje tih naknada od 1. siječnja 1990.

# SAMOUPRAVNE INTERESNE ZAJEDNICE

Na temelju člana 123. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89 i 57/89), čl.
59. i 179. točke 8. Statuta Samoupravne interesne zajednice mirovinskog
i invalidskog osiguranja radnika Hrvatske ("Narodne novine",
br. 31/83, 47/83, 53/85, 23/86, 52/86, 32/89, 48/89 i 97/89), Predsjedništvo
Skupštine Samoupravne interesne zajednice mirovinskog i invalidskog osiguranja
radnika Hrvatske, na sjednici održanoj 23. siječnja 1990, donosi

## ODLUKU

### o usklađivanju novčanih naknada za tjelesno oštećenje i osnovici za određivanje tih naknada od 1. siječnja 1990.

1. Novčane naknade za tjelesno oštećenje ostvarene do 1. siječnja 1990.
kao i novčane naknade za tjelesno oštećenje ostvarene nakon 1. siječnja
1990. povečavaju se od 1. siječnja 1990. odnosno od dana stjecanja prava
na novčanu naknadu za tjelesno oštećenje za 225%.

2. Osnovica za određivanje novčane naknade za tjelesno oštećenje počevši
od 1. siječnja 1990. iznosi 210,70 dinara.

3. Usklađivanje novčanih naknada za tjelesno oštećenje prema točki 1.
ove odluke, obavit će područne službe Samoupravne interesne zajednice mirovinskog
i invalidskog osiguranja radnika Hrvatske, po službenoj dužnosti, bez donošenja
rješenja.

4. Ova odluka stupa na snagu osmoga dana nakon objave u "Narodnim
novinama", a primjenjuje se od 1. siječnja 1990.

Klasa: 140-13/90-01/161

Urbroj : 341-99-02/ 1-90-1

Zagreb. 23. siječnja 1990.

Predsjednik Predsjedništva Skupštine Samoupravne interesne zajednice
mirovinskog i invalidskog osiguranja radnika Hrvatske

**Dušan Janjić, v. r.**

Odluka, NN 4/1990-55
## Odluka o usklađivanju doplatka za pomoć i njegu od 1. siječnja 1990.

### NN 4/1990 (6.2.1990.), Odluka o usklađivanju doplatka za pomoć i njegu od 1. siječnja 1990.

# SAMOUPRAVNE INTERESNE ZAJEDNICE

Na temelju člana 76. stava 4. i člana 123. Zakona o mirovinskom i invalidskom
osiguranju ("Narodne novine", br. 26/83, 5/86, 42/87, 34/89 i
57/89), člana 56. st. 4. i 5. i člana 179. točke 8. Statuta Samoupravne
interesne zajednice mirovinskog i invalidskog osiguranja radnika Hrvatske
("Narodne novine", br. 31/83, 47/83, 53/85, 23/86, 52/86, 32/89,
48/89 i 57/89), Predsjedništvo Skupštine Samoupravne interesne zajednice
mirovinskog i invalidskog osiguranja radnika Hrvatske, na sjedniči održanoj
23. siječnja 1990. donosi

## ODLUKU

### o usklađivanju doplatka za pomoć i njegu od 1. siječnja 1990.

1. Puni iznos doplatka za pomoć i njegu određuje se od 1. siječnja 1990.
u visini od 978,60 dinara mjesečno.

2. Smanjeni iznos doplatka za pomoć i njegu određuje se od 1. siječnja
1990. u visini od 734,20 dinara mjesečno.

3. Slijepom korisniku porodične mirovine doplatak za pomoć i njegu pripada
u punom iznosu.

4. Za korisnika doplatka za pomoć i njegu iz člana 76. stava 1. točke
3. Zakona o mirovinskom i invalidsknm osiguranju, te korisnike starosne
ili invalidske mirovine koji je pravo na taj doplatak stekao zbog sljepoće,
doplatak za pomoć i njegu određuje se od 1. siječnja 1990. u visini od
1.223,60 dinara mjesečno.

5. U skladu s odredbama iz toč.1. do 4. ove odluke područne službe Samoupravne
interesne zajednice mirovinskog i invalidskog osiguranja radnika Hrvatske,
po službenoj dužnosti, bez donošenja rješenja, odredit će pripadajući novi
iznos doplatka za pomoć i njegu svim korisnicima koji imaju pravo na taj
doplatak na dan 1. siječnja 1990.

6. Ova odluka stupa na snagu osmoga dana nakon objave u "Narodnim
novinama", a primjenjuje se od 1. siječnja 1990.

Klasa: 140-13/90-01/161

Urbroj: 341-99-02/1-90-1

Zagreb, 23. siječnja 1990.

Predsjednik Predsjedništva Skupštine Samoupravne interesne zajednice
mirovinskog i invalidskog osiguranja radnika Hrvatske

**Dušan Janjić, v. r.**

Odluka, NN 4/1990-56
## Odluka o načinu utvrđivanja vrijednosti i revalorizacije osnovnih sredstava obveznika poreza iz osobnog dohotka od samostalnog obavljanja poljoprivredne, privredne i profesionalne djelatnosti i obveznika poreza iz naknada od autorskih prava, patenata i tehničkih unapređenja

### NN 5/1990 (13.2.1990.), Odluka o načinu utvrđivanja vrijednosti i revalorizacije osnovnih sredstava obveznika poreza iz osobnog dohotka od samostalnog obavljanja poljoprivredne, privredne i profesionalne djelatnosti i obveznika poreza iz naknada od autorskih prava, patenata i tehničkih unapređenja

# IZVRŠNO VIJEĆE SABORA

Na temelju člana 71. stava 6. Zakona o porezima gradana ("Narodne
novine., br. 47/85, 52/87, 13/89 i 57/89), Izvršno vijeće Sabora, na sjednici
održanoj 23. siječnja 1990. donijelo je

## ODLUKU

### o načinu utvrđivanja vrijednosti i revalorizacije osnovnih sredstava obveznika poreza iz osobnog dohotka od samostalnog obavljanja poljoprivredne, privredne i profesionalne djelatnosti i obveznika poreza iz naknada od autorskih prava, patenata i tehničkih unapređenja.

I

Ovom se odlukom propisuje način utvrđivanja vrijednosti i način revalorizacije
osnovnih sredstava obveznika poreza iz osobnog dohotka od samostalnog obavljanja
poljoprivredne, privredne i profesionalne djelatnosti i obveznika poreza
iz naknada od autorskih prava, patenata i tehničkih unapređenja (u daljem
tekstu: poreznih obveznika).

II

Porezni obveznici iz točke I ove odluke, amortizacijsku osnovicu za
osnovna sredstva utvrđuju na način propisan Zakonom o računovodstvu ("Službeni
list SFRJ, br.12/89 i 35/89) i Uredbom o nomenklaturi sredstava za amortizaciju
s godišnjim amortizacijskim stopama ("Službeni list SFRJ", br.
21/89). Amortizacijska osnovica za poslovne zgrade i poslovne prostorije,
te za osnovna sredstva koja je porezni obveznik sam izradio odnosno za
osnovna sredstva kojima je rekonstrukcijom, adaptacijom, modernizacijom
ili drugom dogradnjom povećao kapacitet, poboljšao kvalitetu ili promijenio
namjenu, utvrđuje se procjenom: Procjenu vrijednosti osnovnog sredstva
utvrđuje komisija koju imenuje općinska skupština.

III

Revalorizaciju osnovnih sredstava porezni obveznici vrše na način propisan
Zakonom o računovodstvu ("Službeni list SFRJ", br.12/89 i 34/89)
i Pravilnikom o revalorizaciji ("Službeni list SFRJ", br. 36/89
i 57/89).

IV

Obavijest o izvršenoj revalorizaciji porezni je obveznik dužan dostaviti
općinskoj upravi društvenih prihoda na obrascima koji su sastavni dio Pravilnika
o revalorizaciji I5 dana nakon izvršenog obračuna.

V

Na dan stupanja na snagu ove odluke prestaje važiti Odluka o načinu
utvrđivanja vrijednosti i revalorizacije osnovnih sredstava obveznika poreza
iz osobnog dohotka od samostalnog obavljanja poljoprivredne, privredne
i profesionalne djelatnosti i obveznika poreza iz naknada od autorskih
prava, patenata i tehničkih unapređenja ("Narodne novine", br.
54/85 i 5/87).

VI

Ova odluka stupa na snagu danom objave u "Narodnim novinama".

Broj: 5030110-90-3

Klasa: 410-07/89-02/07

Potpredsjednik

**Simo Rajić, v. r.**

Odluka, NN 5/1990-60
## Odluka o utvrđivanju općeg interesa za izgradnju ceste Dragonja - Vodnjan, na magistralnom pravcu M-2, sektor od km 10 + 700,00 do km 31 + 190,00

### NN 5/1990 (13.2.1990.), Odluka o utvrđivanju općeg interesa za izgradnju ceste Dragonja - Vodnjan, na magistralnom pravcu M-2, sektor od km 10 + 700,00 do km 31 + 190,00

# IZVRŠNO VIJEČE SABORA

Na temelju člana 13. Zakona o eksproprijaciji ("Narodne novine"),
br. 46/82, 28/87 i 39/88), Izvršno vijeće Sabora na sjednici održanoj 30.
siječnja 1990. godine, donijelo je

## ODLUKU

### o utvrđivanju općeg interesa za izgradnju ceste Dragonja - Vodnjan, na magistralnom pravcu M-2, sektor od km 10 + 700,00 do km 31 + 190,00

I

Utvrđuje se da je od općeg interesa izgradnja ceste Dragonja - Vodnjan.
na magistralnom pravcu M-2, sektor od km 10+700,00 do km 31 + 190.00.

II

Cesta Dragonja - Vodnjan, na magistralnom pravcu M-2. sektor od km 10+700.00
do km 31 + 190,00 gradit će se na nekretninama u katastarskim općinama
Kašte, Kršeta, Buje, Brtonnigla, Nova Vas i Donja Mirna u općini Buje i
na nekretninama u katastarskim općinama Tar, Kaštelir, Vižinada i Višnjan
u općini Poreč, prema trasi ucrtanoj na topografskoj karti.

III

Opći interes za izgradnju ceste Dragonja - Vodnjan, na magistralnom
pravcu M-2, sektor od km 10+700,00 do km 31 + 190,00 utvrđuje se na temelju
Uvjeta uređenja prostora broj 04-UUP-22/1987 od 10. kolovoza i987, njihovih
izmjena od 9. veljače 1988. broj 04-UUP-04/88 i od 29. prosinca t989. broj
04-UUP-105/89, utvrđenih od strane Republičkog komiteta za građevinarstvo,
stambene i komunalne poslove i zaštitu čovjekove okoline, Zavoda za prostorno
planiranje i zaštitu čovjekove okoline i topografske karte izrađene u mjerilu
1: 5000 broj C-5027 iz srpnja 1987. godine. Topografska karta iz Uvjeta
uređenja prostora sastavni je dio ove odluke.

IV

Ova odluka stupa na snagu osmoga dana nakon objave u "Narodnim
novinama".

Broj: 5030119-90-1

Klasa: 943-01/89-02/07

Zagreb, 30. siječnja 1990.

Potpredsjednik

**Simo Rajić, v. r**

Odluka, NN 5/1990-61
## Odluka o izmjeni Odluke o visini doprinosa u korist Crvenog križa Hrvatske

### NN 5/1990 (13.2.1990.), Odluka o izmjeni Odluke o visini doprinosa u korist Crvenog križa Hrvatske

# IZVRŠNO VIJEČE SABORA

Na temelju člana 13. Zakona o položaju i ovlaštenjima Crvenog križa
Hrvatske ("Narodne novine", br. 57/76). Izvršno vijeće Sabora
na sjednici održanoj 30. siječnja 1990. godine, donijelo je

## ODLUKU

### o izmjeni Odluke o visini doprinosa u korist Crvenog križa Hrvatske

I

U Odluci o visini doprinosa u korist Crvenog križa Hrvatske ("Narodne
novine", br. 18/89) u točki I riječi: "

- na svaku prodanu ulaznicu 200 dinara" zamjenjuju se riječima:
"

- na ulaznice do 50,00 dinara 1,00 dinara

- na ulaznice preko 50.00 do 100,00 dinara 2,00 dinara

- na ulaznice preko 100,00 dinara 3,00 dinara".

II

U točki II podtočka 1. mijenja se i glasi: "1. Na svaku prodanu
putničku kartu u međumjesnom i međunarodnom željezničkom, brodskom, autobusnom

- osim u gradskom prometu

- i zračnom prometu plaća se i to:

- na putničku kartu do 50,00 dinara 1,00 dinara

- na putničku kartu preko 50,00 do 100,00 dinara 2,00 dinara -

na putničku kartu preko 100,00 dinara 3,00 dinara".

III

Ova odluka stupa na snagu osmoga dana nakon objave u "Narodnim
novinama".

Broj: 5030104-90-4

Klasa: 411-08/90-01/01

Zagreb, 30. siječnja 1990.

Potpredsjednik

**Simo Rajić, v. r.**

Odluka, NN 5/1990-62
## Odluka Ustavnog suda Hrvatske broj U/I-17/1987 od 7. prosinca 1989.

### NN 5/1990 (13.2.1990.), Odluka Ustavnog suda Hrvatske broj U/I-17/1987 od 7. prosinca 1989.

# USTAVNI SUD HRVATSKE

Ustavni sud Hrvatske, na sjednici održanoj 7. prosinca i989. godine,
donio je

## ODLUKU

1. Odbija se prijedlog Udružene samoupravne interesne zajednice stanovanja
i komunalnih djelatnosti Zagreba da se utvrdi da odredba člana 33. stava
1. Zakona o stambenim odnosima ("Narodne novine", br: 51/85 i
42/86) nije u skladu s ustavom.

2. Ova će se odluka objaviti u "Narodnim novinama"

Obrazloženje:

Udružena samoupravna interesna zajednica, navedena u izreci, pokrenula
je postupak za ocjenu ustavnosti odredbe člana 33. stava 1. Zakona o stambenim
odnosima, kojim je odredeno da se samoupravne interesne zajednice u stambenoj
oblasti mogu udruživati u saveze i druga udruženja samoupravnih interesnih
zajednica, te uspostavljati druge oblike međusobne suradnje. Predlagač
smatra da takva odredba nije suglasna odredbi člana 73. stava 2. Ustava,
koja, za razliku od osporene zakonske, dopušta, udruživanje i u šire interesne
zajednice.

Prijediog nije osnovan.

Ocjenjujući ustavnost osporene odredbe Sud je pošao od odredbe člana
73. stava 2. Ustava SR Hrvatske, na koju se poziva i predtagač, a koja
se prema odredbi člana 5. stava 1. Ustavnog zakona za provodenje Amandmana
XXVII. do LII. na Ustav SR Hrvatske primjenjuje do 1. siječnja 1991. godine.
Tom je odredbom općenito utvrđeno pravo svih samoupravnih interesnih zajednica
da se udružuju u šire interesne zajednice, da osnivaju saveze i druga udruženja
te da uspostavljaju druge oblike međusobne suradnje. Osporena odredba uređuje
to pravo samoupravnih interesnih zajednica u stambenoj oblasti na način
da dopušta udruživanje u saveze i druga udruženja. Time, što se izričito
ne utvrđuje mogućnost udruživanja u šire interesne zajednice, po stajalištu
Suda, ne sprečava se takvo udruživanje. To više što i osporena odredba,
a i navedena ustavna, uređuje pravo udruživanja na općenit način. S obzirom
na izneseno Sud je utvrdio da je osporena odredba suglasna s Ustavom pa
je odlučio kao u izreci.

Broj: U/I-17/1987 .

Zagreb, 7. prosinca 1989.

USTAVNI SUD HRVATSKE

Predsjednik

**Milivoj Županić, v. r.**

Odluka, NN 5/1990-63
## Rješenje o dopuni Rješenja o određivanju organizacija udruženog rada zdravstva za obavljanje zdravstvenih pregleda o duševnoj i tjelesnoj sposobnosti za upravljanje vozilima na motorni pogon

### NN 6/1990 (15.2.1990.), Rješenje o dopuni Rješenja o određivanju organizacija udruženog rada zdravstva za obavljanje zdravstvenih pregleda o duševnoj i tjelesnoj sposobnosti za upravljanje vozilima na motorni pogon

# REPUBLIČKI KOMITET ZA ZDRAVSTVENU I SOCIJALNU ZAŠTITU

Na temelju člana 128. stava 2. Zakona o sigurnosti prometa na cestama
("Narodne novine", br.18/84) predsjednik Republičkog komiteta
za zdravstvenu i socijalnu zaštitu, uz suglasnost s republičkim sekretarom
za unutrašnje poslove, donosi

## RJEŠENJE

### o dopuni Rješenja o određivanju organizacija udruženog rada zdravstva za obavljanje zdravstvenih pregleda o duševnoj i tjelesnoj sposobnosti za, upravljanje vozilima na motorni pogon

I

U Rješenju o određivanju organizacija udruženog rada zdravstva za obavljanje
zdravstvenih pregleda o duševnoj i tjelesnoj sposobnosti za upravljanje
vozilima na motorni pogon ("Narodne novine", br. 9/80, 13/80,
22/81. 53/84 i 36/88) u odjeljku I pod A iza rednog broja 28. dodaje se:
"29. Dom zdravlja Krapina".

U odjeljku I pod B iza rednog broja 40. dodaje se: "41. Dom zdravlja
Crikvenica, 42. Dom zdravlja Ivanec, 43. Dom zdravlja Ludbreg, 44. Dom
zdravlja Otočac, 45. Dom zdravlja Valpovo, 46. Dom zdravlja Senj".

II

Ovo rješenje stupa na snagu osmoga dana nakon objave u "Narodnim
novinama".

Klasa: 501-02/88-02/22

Urbroj : 534-02-08/88-0005

Zagreb, 18. siječnja 1990.

Predsjednik Republičkog komiteta za zdravstvenu i socijalnu
zaštitu

**Mladen Radmilović, dr med., v. r.**

Rješenje, NN 6/1990-66
## Odluka Ustavnog suda Hrvatske broj U/I-62/1989 od 18. siječnja 1990.

### NN 6/1990 (15.2.1990.), Odluka Ustavnog suda Hrvatske broj U/I-62/1989 od 18. siječnja 1990.

# USTAVNI SUD HRVATSKE

Ustavni sud Hrvatske, na sjednici 18. siječnja 1990. godine, donio je
ovu

## ODLUKU

1. Odbija se prijedlog Osnovnog suda udruženog rada u Karlovcu da se
ukine Pravilnik o raspoređivanju čistog dohotka i raspodjeli sredstava
za osobne dohotke, zajedničku potrošnju i za osobna primanja na teret materijalnih
troškova, donesen u Medicinskom centru "Dr Dragomir Drakulić-Puba"
u Karlovcu.

2. Ova će se odluka objaviti u "Narodnim novinama" i u Medicinskom
centru "Dr Dragomir Drakulić-Puba" na način na koji se objavljuju
samoupravni opći akti.

Obrazloženje:

Pravilnik naveden u izreci donesen je 28. travnja 1988. godine na sjednici
radničkih savjeta osnovnih organizacija udruženog rada i radnih zajednica
Medicinskog centra. Predlagač u ovom postupku smatra da je Pravilnikˇtrebalo
donijeti referendumom, pozvavši se na odredbe čl. 438. Zakona o udruženom
radu (prečišćeni tekst u "Službenom listu SFRJ", broj 11/1988),
i stoga traži da ga se ukine. Ustavni sud Hrvatske nije prihvatio prijedlog
Osnovnog suda udruženog rada u Karlovcu, jer je utvrdio da je u tom Medicinskom
centru donesen i Samoupravni sporazum o uvjetima za stjecanje dohotka i
zajedničkim osnovama i mjerilima za raspoređivanje čistog dohotka i raspodjelu
sredstava za osobne dohotke i zajedničku potrošnju. Nadalje, Sud je zauzeo
stajalište da se osporeni Pravilnik ne može ocjenjivati sam za sebe nego
povezano s navedenim Samoupravnim sporazumom, a taj Sporazum. koji je bio
donesen i mijenjan referendumom, sadrži zajedničke osnove i mjerila za
raspodjelu sredstava za osobne dohotke i za zajedničku potrošnju, u smislu
odredbe stava 1. čl. 438. Zakona o udruženom radu. Prema stajalištu Ustavnog
suda, ako pored referendumom donesenog samoupravnog općeg akta o osnovama
i mjerilima za raspodjelu sredstava za osobne dohotke i za zajedničku potrošnju
postoji i drugi samoupravni opći akt, koji te osnove i mjerila samo konkretizira
(npr. određuje broj bodova unutar raspona bodova koji je za neku osnovu
ili mjerilo utvrđen referendumom), onda taj drugi samoupravni opći akt
nije trebalo donijeti referendumom. U skladu s iznijetim odlučeno je kao
u izreci.

Broj: U/I-62/1989

Zagreb, 18. siječnja 1990.

USTAVNI SUD HRVATSKE

Predsjednik

**Milivoj Županić, v. r.**

Odluka, NN 6/1990-67
## Podatak o najnižem čistom osobnom dohotku radnika u Republici za razdoblje siječanj - prosinac 1989. godine

### NN 6/1990 (15.2.1990.), Podatak o najnižem čistom osobnom dohotku radnika u Republici za razdoblje siječanj - prosinac 1989. godine

# OBJAVE

Na temelju člana 77. Društvenog dogovora o osnovama i mjerilima raspoređivanja
dohotka i čistog dohotka i raspodjele sredstava za osobne dohotke u SR
Hrvatskoj ("Narodne novine", broj 25/87), republički koordinacijski
odbor za praćenje provođenja Društvenog dogovora o dohotku u SR Hrvatskoj
objavljuje

## PODATAK

### o najnižem čistom osobnom dohotku radnika u Republici za razdoblje siječanj - prosinac 1989. godine

Najniži prosječni mjesečni čisti osobni dohodak radnika u Republici
za razdoblje siječanj - prosinac 1989. godine utvrđuje se u visini 555,80
dinara

Broj: 013-245/1990

Zagreb, 6. veljače 1990.

Predsjednik Republičkog koordinacijskog Odbora za praćenje provođenja
Društvenog dogovora o dohotku u SR Hrvatskoj

**Branko Gretić, v. r.**

Ostalo, NN 6/1990-69
## Ustavni zakon za provođenje amandmana LIV do LXII na Ustav Socijalističke Republike Hrvatske

### NN 7/1990 (17.2.1990.), Ustavni zakon za provođenje amandmana LIV do LXII na Ustav Socijalističke Republike Hrvatske

# SABOR SOCIJALISTIČKE REPUBLIKE HRVATSKE

Na temelju Amandmana LXIII na Ustav Socijalističke Republike Hrvatske,
Sabor Socijalističke Republike Hrvatske, na sjednici Vijeća udruženog rada,
Vijeća općina i Društveno-političkog vijeća održanim 14. veljače 1990,
donosi

## ODLUKU

### o proglašenju Ustavnog zakona za provođenje amandmana LIV do LXII na Ustav Socijalističke Republike Hrvatske

Proglašava se Ustavni zakon za provođenje Amandmana LIV do LXII na Ustav
Socijalističke Republike Hrvatske koji je usvojio Sabor Socijalističke
Republike Hrvatske na sjednicama Vijeća udruženog rada, Vijeća općina i
Društveno-političkog vijeća održanim 14. veljače 1990.

Broj: 021-03/90-08/01

Zagreb, 14. veljače 1990.

SABOR SOCIJALISTIČKE REPUBLIKE HRVATSKE

Predsjednik Vijeća udruženog rada

**Milan Janus, v.r.**

Potpredsjednik Sabora

**dr Mato Crkvenac, v. r.**

Predsjednik Vijeća općina

**mr Mirko Šetina, v. r.**

Predsjednik Društveno-političkog vijeća

**mr Zvonimir Novak, v. r.**

---

## USTAVNI ZAKON

### za provođenje Amandmana LIV do LXII na Ustav Socijalističke Republike Hrvatske

Član 1.

Amandmani LIV do LXII na Ustav Socijalističke Republike Hrvatske (u
daljnjem tekstu: amandmani) primjenjuju se od dana kada ih proglasi Vijeće
udruženog rada, Vijeće općina i Društveno-političko vijeće Sabora Socijalističke
Republike Hrvatske, osim amandmana LIX, LX, LXI i LXII koji se primjenjuju
od dana konstituiranja novoizabranog Sabora.

Član 2.

Odredba točke 1. Amandmana LVII primjenjuje se od dana prestanka mandata
predsjednika izvršnog vijeća skupštine općine odnosno gradske zajednice
općina koji te funkcije obavljaju na dan stupanja na snagu ovoga zakona.

Član 3.

Predsjedništvo Socijalištičke Republike Hrvatske izabrano 1986. godine
ostaje na dužnosti do izbora novog Predsjedništva.

Član 4.

Ovaj zakon stupa na snagu kad ga istovremeno s proglašenjem Amandmana
LIV do LXIII na Ustav Socijalističke Republike Hrvatske, proglasi Vijeće
udruženog rada, Vijeće općina i Društveno-političko vijeće Sabora Socijalističke
Republike Hrvatske.

Zakon, NN 7/1990-72
## Odluka o imenovanju Republičke izborne komisije

### NN 7/1990 (17.2.1990.), Odluka o imenovanju Republičke izborne komisije

# SABOR SOCIJALISTIČKE REPUBLIKE HRVATSKE

Na temelju Amandmana XV točke 1. alineje 2 na Ustav Socijalističke Republike
Hrvatske i člana 18 stava 2. Zakona o izboru i opozivu odbornika i zastupnika,
Sabor Socijalističke Republike Hrvatske, na sjednici Društveno-političkog
vijeća 15. veljače 1990., donijelo je

## ODLUKU

### o imenovanju Republičke izborne komisije

U Republičku izbornu komisiju - stalni sastav - imenuje se:

za predsjednika

- MILKO GAJSKI, predsjednik Vrhovnog suda Hrvatske; za zamjenika predsjednika

- ZLATKO CRNIĆ, sudac Vrhovnog suda Hrvatske;

za članove:

- PAVAO ČALA, dipl. pravnik iz Zagreba

- MLADEN TURKALJ, sudac Upravnog suda Hrvatske

- MILETA MARKOVIĆ, tajnik Pravnog savjeta

- JAROSLAV TURINA, dipl. pravnik iz Zagreba;

za zamjenike članova:

- IVANA LINARDIĆ, samostalni savjetnik u Tajništvu Sabora

- ALENKA BRKLJAČIĆ-RADANČEVIĆ, sudac Upravnog suda Hrvatske

- JELICA ŠEFČEK-GUSIĆ, samostalni savjetnik u Tajništvu Sabora

- BORIS ŠPREM, samostalni savjetnik u Stručnim službama Sabora.

II

Za tajnika Republičke izborne komisije određuje se PAVAO ČALA.

Broj: 013-05/90-01 /07

Zagreb, 15. veljače 1990.

SABOR SOCIJALISTIČKE REPUBLIKE HRVATSKE

Predsjednik Društveno-političkog vijeća

**mr Zvonimir Novak, v. r.**

Potpredsjednik Sabora

**dr Mato Crkvenac, v. r.**

Odluka, NN 7/1990-77